תיאטרון ברמוזה

תיאטרון ברמוזה הוא התיאטרון העירוני של אשדוד. התיאטרון נוסד בשנת 2000 על ידי ג'רום ארוס, והוא נתמך על ידי "החברה העירונית לתרבות הפנאי" של עיריית אשדוד. הוא שוכן ב"גן של ברמוזה" סמוך למרכז קהילתי עוזיאל ברובע א', ברחוב אח"י אילת 21, אולמו של התיאטרון ממוקם סמוך אל הגן, ברחוב קדש 8.

ברוב שנותיו, התיאטרון היה ממוקם ב"בימת הנוער" שבקניון לב אשדוד, עד לסגירתו ב-2023.

 היסטוריה 
"ברמוזה" נוסד כתיאטרון קהילתי בשנת 2000 על ידי ג'רום ארוס, לאחר שסיים את לימודיו בפריז שבצרפת בבית הספר לתיאטרון ע"ש ז'אק לקוק ובבית הספר למשחק פיזי Le Samovar. הקבוצה הראשונית הוקמה בשנת 2002, והורכבה מצעירים בני עשרים עד שלושים. כמו כן, הוקמה קבוצת חירשים-אילמים, שהעלתה את ההצגה "לא שומע". באותה שנה, התיאטרון קבע את משכנו במרכז קופף לנוער ברובע ב' באשדוד, והחל להשתתף בפסטיבל עכו השנתי לתיאטרון רחוב.
ממוזער|250x250 פיקסלים|ראיון עם מייסד התיאטרון, ג'רום ארוס, אוגוסט 2024
השם "ברמוזה", המורכב מהמילים  (כפל משמעות; פרא, ובעל תכונה מסוימת) ו (השראה אמנותית) נהגה על ידי חברת התיאטרון, דנה קיילה, בשנת 2004.

בשנת 2005, עבר ל"במת אשדוד" (מוכרת גם בשם "בימת הנוער") בקניון לב אשדוד, במבנה משותף לארגון הנוער "הפוך על הפוך" ולמרכז הרוק "שבלול". הקבוצה פעלה במבנה עד סגירת הקניון ב-2023, ולאחריו החלה לפעול במרכז קהילתי עוזיאל ברובע א'.

 פעילות 
ממוזער|250x250 פיקסלים|הגן של ברמוזה – מבנה הקבע החדש של ברמוזה, מאז ספטמבר 2024
מאז הקמתו, התיאטרון פעיל בפסטיבל בת ים הבינלאומי לתיאטרון ואמנות רחוב, ובפסטיבל עכו.

מתחילת העשור השני של המאה ה-21, התיאטרון תומך בפסטיבל מדרחוב רוגוזין באשדוד לתיאטרון רחוב, וחברי התיאטרון מפעילים בו פסלים חיים, דמויות וליצנים. כמו כן, הוא משתתף בפסטיבל רחובות הבינלאומי לפסלים חיים מאז תחילתו ב-2010.

התיאטרון הוא מקום התנדבות לתלמידי העיר אשדוד במיזם "מחויבות אישית" של משרד החינוך.

 גלריה 
מיצגים, פסלים חיים ודמויות של תיאטרון ברמוזה:

 ראו גם 

 אמפי אשדוד – תיאטרון פתוח בפארק אשדוד-ים
 המשכן לאמנויות הבמה – היכל התרבות הרשמי של העיר אשדוד

 קישורים חיצוניים 




 ביאורים 

 הערות שוליים 

קטגוריה:אשדוד: תרבות
קטגוריה:אשדוד: תיאטראות
קטגוריה:אשדוד: חברות עירוניות